CELEX: 32021R1293
Language: hr
Date: 2021-08-03 00:00:00
Title: Provedbena uredba Komisije (EU) 2021/1293 оd 3. kolovoza 2021. o izmjeni Provedbene uredbe (EU) 2021/823 o uvođenju konačne kompenzacijske pristojbe na uvoz određene kalifornijske pastrve podrijetlom iz Turske nakon revizije zbog predstojećeg isteka mjera u skladu s člankom 18. Uredbe (EU) 2016/1037 Europskog parlamenta i Vijeća

4.8.2021   
               
               
                  HR
               
               
                  Službeni list Europske unije
               
               
                  L 281/4
               
            
         PROVEDBENA UREDBA KOMISIJE (EU) 2021/1293
         оd 3. kolovoza 2021.
         o izmjeni Provedbene uredbe (EU) 2021/823 o uvođenju konačne kompenzacijske pristojbe na uvoz određene kalifornijske pastrve podrijetlom iz Turske nakon revizije zbog predstojećeg isteka mjera u skladu s člankom 18. Uredbe (EU) 2016/1037 Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1037 Europskog parlamenta i Vijeća od 8. lipnja 2016. o zaštiti od subvencioniranog uvoza iz zemalja koje nisu članice Europske unije (1), a posebno njezin članak 24. stavak 1.,
         budući da:
         
                     (1)
                  
                  
                     Uvoz određene kalifornijske pastrve podrijetlom iz Turske podliježe konačnim kompenzacijskim pristojbama uvedenima Provedbenom uredbom Komisije (EU) 2021/823 (2).
                  
               
                     (2)
                  
                  
                     Društvo BAFA Su Ürünleri Yavru Üretim Merkezi Sanayi Ticaret AŞ („Bafa”), dodatna oznaka TARIC (3) B965, na koje se primjenjuje pojedinačna stopa kompenzacijske pristojbe od 1,5 % (4), obavijestilo je Komisiju da je nakon spajanja sa svojim matičnim društvom promijenilo naziv u Kılıç Deniz Ürünleri Üretimi İhracat İthalat ve Ticaret A.Ş.
                  
               
                     (3)
                  
                  
                     Nakon promjene svojeg naziva (5) navedeno je društvo 19. listopada 2020. od Komisije zatražilo potvrdu da ta promjena naziva ne utječe na njegovo pravo na pojedinačnu stopu kompenzacijske pristojbe koja se primjenjivala na društvo pod njegovim prijašnjim nazivom.
                  
               
                     (4)
                  
                  
                     Komisija je ispitala dostavljene informacije i zaključila da je promjena naziva pravilno registrirana pri nadležnim tijelima, provedena je unutar grupe društava čiji je Bafa dio i nije dovela do novih odnosa s drugim grupama društava koje Komisija nije istraživala.
                  
               
                     (5)
                  
                  
                     Stoga promjena naziva ne utječe na nalaze u Provedbenoj uredbi (EU) 2021/823, a konkretno na stopu kompenzacijske pristojbe koja se primjenjuje na predmetno društvo. Dokazima u dokumentaciji potvrđeno je i da se promjena naziva počela primjenjivati 31. kolovoza 2020. jer je toga dana zabilježena u Registru trgovačkih društava Bodruma.
                  
               
                     (6)
                  
                  
                     S obzirom na prethodnu uvodnu izjavu, Komisija je smatrala da je primjereno izmijeniti Provedbenu uredbu (EU) 2021/823 kako bi se ažurirao naziv društva na koji se prethodno odnosila dodatna oznaka TARIC B965.
                  
               
                     (7)
                  
                  
                     Mjere predviđene ovom Uredbom u skladu su s mišljenjem Odbora osnovanog člankom 15. stavkom 1. Uredbe (EU) 2016/1036 Europskog parlamenta i Vijeća (6),
                  
               DONIJELA JE OVU UREDBU:
         
            Članak 1.
            
               1.   Članak 1. stavak 2. Provedbene uredbe (EU) 2021/823 mijenja se kako slijedi:
               
                  
                              „BAFA Su Ürünleri Yavru Üretim Merkezi Sanayi Ticaret AŞ”
                           
                           
                              B965
                           
                        
               zamjenjuje se sljedećim:
               
                  
                              „Kılıç Deniz Ürünleri Üretimi İhracat İthalat ve Ticaret A.Ş.”
                           
                           
                              B965
                           
                        
            
            
               2.   Dodatna oznaka TARIC B965 koja se prethodno odnosila na društvo BAFA Su Ürünleri Yavru Üretim Merkezi Sanayi Ticaret AŞ od 31. kolovoza 2020. primjenjuje se na društvo Kılıç Deniz Ürünleri Üretimi İhracat İthalat ve Ticaret A.Ş. Sav iznos konačne pristojbe koji je platilo društvo Kılıç Deniz Ürünleri Üretimi İhracat İthalat ve Ticaret A.Ș. koji premašuje iznos kompenzacijske pristojbe utvrđene člankom 1. Provedbene uredbe (EU) 2020/658 i člankom 1. stavkom 2. Provedbene uredbe (EU) 2021/823 za društvo BAFA Su Ürünleri Yavru Üretim Merkezi Sanayi Ticaret AȘ vraća se ili otpušta u skladu s primjenjivim carinskim zakonodavstvom.
            
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. kolovoza 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 176, 30.6.2016., str. 21.
         
         
            (2)  Provedbena uredba Komisije (EU) 2021/823 оd 20. svibnja 2021. o uvođenju konačne kompenzacijske pristojbe na uvoz određene kalifornijske pastrve podrijetlom iz Turske nakon revizije zbog predstojećeg isteka mjera u skladu s člankom 18. Uredbe (EU) 2016/1037 Europskog parlamenta i Vijeća (SL L 183, 25.5.2021., str. 5.).
         
            (3)  Integrirana tarifa Europske unije.
         
            (4)  Ta je stopa pristojbe prvobitno uvedena Provedbenom uredbom Komisije (EU) 2020/658 od 15. svibnja 2020. o izmjeni Provedbene uredbe (EU) 2015/309 o uvođenju konačne kompenzacijske pristojbe i konačnoj naplati privremene pristojbe uvedene na uvoz određene kalifornijske pastrve podrijetlom iz Turske nakon privremene revizije u skladu s člankom 19. stavkom 4. Uredbe (EU) 2016/1037 Europskog parlamenta i Vijeća (SL L 155, 18.5.2020., str. 3.).
         
            (5)  Registar trgovačkih društava Bodruma, Republika Turska, rješenje o objavi br. 1623 od 31. kolovoza 2020.
         
            (6)  Uredba (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (SL L 176, 30.6.2016., str. 21.).